**Jegyzőkönyv**

Készült: Bükkzsérc Község Önkormányzata Képviselő-testületének a művelődési házban **2019. július 5-én** 1500 órakor megtartott rendkívüli nyílt üléséről.

Jelen vannak:

1. Vasas Csaba polgármester
2. Boldizsár Bertalan Gyula alpolgármester
3. Kiss Károly képviselő
4. Kerékgyártó Károly képviselő

Igazoltan van távol:

1. Majnár Csaba képviselő
2. Csattos László képviselő
3. Lénárt Sándor képviselő

Tanácskozási joggal: Farmosi Zoltán jegyző (jelenléti ív a jegyzőkönyv **1. sz**. melléklete).

A képviselő-testület tagjai napirendi pontokat 4 igen, 0 nem 0 tartózkodás szerint a következők szerint fogadták el. (A meghívó a jegyzőkönyv **2. sz**. melléklete.).

**Az ülés napirendje:**

1. VP6-7.2.1-7.4.1.2-16 kódszámú „Külterületi utak fejlesztése, valamint gépbeszerzés Bükkzsérc, Noszvaj, Bogács és Cserépfalu településeken” című pályázat közbeszerzési eljárás megindítása, valamint a közbeszerzési eljárásban az ajánlattételre meghívott gazdasági szereplők kijelölése

Előterjesztő: polgármester

1. **napirendi pont**

**Vasas Csaba polgármester:** a képviselők a napirendi ponthoz írásos előterjesztést kaptak e-mailen (jegyzőkönyv sz. melléklete). Van-e ezzel kapcsolatban kérdés? Amennyiben nincs, aki egyetért az ajánlattételi felhívással, kézfelnyújtással szavazzon.

**A szavazásban részt vevő képviselők száma: 4 fő.**

**A képviselő-testület 4 igen, 0 nem és 0 tartózkodással a következő határozatot hozta:**

**32/2019.(VII.05.) Képviselő-testületi határozat**

**Tárgy**: VP6-7.2.1-7.4.1.2-16 kódszámú „Külterületi utak fejlesztése, valamint gépbeszerzés Bükkzsérc, Noszvaj, Bogács és Cserépfalu településeken” című pályázat közbeszerzési eljárás megindításáról

Bükkzsérc Község Önkormányzatának képviselő-testülete megtárgyalta a polgármester előterjesztésében a ***VP6-7.2.1-7.4.1.2-16 kódszámú „Külterületi utak fejlesztése, valamint gépbeszerzés Bükkzsérc, Noszvaj, Bogács és Cserépfalu településeken”*** című pályázat közbeszerzési eljárásához készített közbeszerzési dokumentumot és ajánlattételi felhívást.

A képviselő testület az előterjesztés alapján jóváhagyja a közbeszerzési dokumentumot és ajánlattételi felhívást, valamint felhatalmazza a polgármestert, hogy a dokumentumok alapján a közbeszerzési eljárás megindításáról intézkedjen.

Határidő: azonnal

Felelős: polgármester

**Vasas Csaba polgármester:** ismertetem a meghívni kívánt gazdasági szereplőket. Aki ezekkel egyetért, kézfelnyújtással szavazzon.

**A szavazásban részt vevő képviselők száma: 4 fő.**

**A képviselő-testület 4 igen, 0 nem és 0 tartózkodással a következő határozatot hozta:**

**33/2019.(VII.05.) Képviselő-testületi határozat**

Tárgy: VP6-7.2.1-7.4.1.2-16 kódszámú „Külterületi utak fejlesztése, valamint gépbeszerzés Bükkzsérc, Noszvaj, Bogács és Cserépfalu településeken” című pályázat**közbeszerzési eljárásban az ajánlattételre meghívott gazdasági szereplőkről**

Bükkzsérc Község Önkormányzat képviselő-testülete VP6-7.2.1-7.4.1.2-16 kódszámú „Külterületi utak fejlesztése, valamint gépbeszerzés Bükkzsérc, Noszvaj, Bogács és Cserépfalu településeken” című pályázat közbeszerzési eljárásához az előterjesztés alapján jóváhagyja az ajánlattételre felhívni kívánt 5 gazdasági szereplőt az alábbiak szerint:

1. **Dynamic Út Kft**. (3300 Eger, Kistályai u. 18.)
2. **FÜZES-BAU Kft.** (3390 Füzesabony, Móricz Zsigmond utca 1.)
3. **Tengely-Közmű Kft.** (3300 Eger, Kőlyuktető, hrsz 0715/3)
4. **VITO Kft.** (3346 Bélapátfalva, Május 1. út 81.)
5. **FÖLD-GÉP 2001 Kft.** (5350 Tiszafüred, Petőfi út 20/A)

A képviselő-testület felhatalmazza a polgármestert, hogy a közbeszerzési dokumentáció alapján a jóváhagyott gazdasági szereplőket a közbeszerzési eljárásba meghívja.

Határidő: azonnal

Felelős: polgármester

Több tárgy nem lévén a polgármester a képviselő-testületi ülést bezárja.

K.m.f.

Farmosi Zoltán Vasas Csaba

jegyző polgármester